一曲清江抱画栏,入窗如在落星湾。
红尘隔断花香外,白鸟飞来镜影间。
蝌蚪旧藏书帙净,蜻蜓长立钓丝闲。
何由动我山阴兴,却棹扁舟雪夜还。
高林深竹气冥冥,野色波光更满停草阁雨晴鸣翡翠,花畦
风暖入蜻蜓。
书成已与山公绝,赋就惟教阿买听。
犹未忘情是杯酒,尚烦邻里致盆瓶。
坐对青山觉眼明,山应怜我眼偏青。
一官不博三竿日,万事无过两鬓星。
花底蛛丝迷蛱蝶,草根虾族变蜻蜓。
文章无预封侯相,莫向人夸识一叮¤
江云倏忽暝还收,五月犹寒著弊裘。
芳草斜阳看易晚,绿荷疏雨听如秋。
池塘空阔蜻蜓喜,帘幕萧条燕子愁。
不是无言成独坐,暂将心事静中求。¤
湖中女儿不解愁,二三荡桨百花洲。
贪看花间双蛱蝶,蜻蜓飞上玉搔头。
草阁开清夜,垂垂星斗零。
水蒲藏白小,露草宿蜻蜓。
文梓裁凭几,生绡画卧屏。
此时凉似水,看子拾流萤。
花气作阴春昼蒙,蜻蜓斗影兰苕风。
铁笛老仙石湖里,雪色长髯映湖水。
美人搴芳度水门,朱红藕丝新染裙。
蹋歌采采不成步,歌声下彻吴王墓。
蛱蝶随香花底来,白莲掌上真珠杯。
清音震落碧瑶碗,乱泉卷入银星板。
老仙起舞山日西,彩云落笔留春题。
酒醒不见玉堂使,檐竹敲风僧壁西。
松香湿透小银笺,风流尽付琼瑛篇。
竹间独立时,凉风自相接。
回顾碧池中,蜻蜓踏萍叶。
大风吹船如马走,船头水声作牛吼。
挂帆初发岳阳矶,转柁俄湾武昌口。
武昌城头黄鹤楼,飞檐远映鹦鹉洲。
汉阳树白烟景湿,行人如鸥沙际立。
江南风土寒气迟,居人九月着絺衣。
酒旗临江开竹屋,当炉小姬能楚曲。
蜻蜓船尾旋回风,今夕停船酒家宿。
日午放船湖上头,虞山随船走不休。
高云仰见出翠壁,飞影下接沧波流。
青林人家隐山麓,鸡鸣犬吠闻中洲。
鸬鹚群栖竹叶暗,蜻蜓特立荷花秋。
莲歌渔唱尚互答,落景在树犹堪游。
小舟争渡各先去,独逆风波浑不忧。